**Защита на личните данни**

**информация**

**Община Сунгурларе отдава голямо значение на принципа на зачитане на личния живот.Политиката относно защитата на физическите лица по отношение на обработката на личните данни от институциите е съобразена със Закона за защита на личните данни и Регламент 679/2016 на ЕС.**

От 25 май 2018 година се прилага Регламент (ЕС) 2016/679 (General Data Protection Regulation - GDPR) на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните). Регламентът урежда правата и задълженията по защита на личните данни на физическите лица от всички държави членки на ЕС. Община Сунгурларе в качеството си на администратор на лични данни по смисъла на чл.17 от Регламент (ЕС) 2016/679 осъществява дейността по събиране, обработване и съхранение на лични данни въз основа на нормативно установени задължения и/или в изпълнението на задачи от обществен интерес и в съответствие с Регламент (ЕС) 2016/679 и Закона за защита на личните данни.

Информация относно Администратора на лични данни: Наименование: Община Сунгурларе; Седалище и адрес на управление: гр. Сунгурларе,  ул.“Г.Димитров“№2; Телефон: 05571/5063 Факс: 05571/5585; Уеб сайт: www. http://sungurlare.org; kmetsungurlare@abv.bg.

**В момента на предоставяне на информация или използване на някоя част от уеб сайта, Вие се съгласявате Община Сунгурларе да ползва тази информация, както е описано по долу:**

* **Община Сунгурларе**събира лични данни единствено за постигане на конкретна цел. Информацията не се използва повторно за цели, несъвместими с първоначалните.   
  Информацията, която **Община Сунгурларе**може да събира, включва име, адрес, телефонни и факс номера, адрес за електронна поща, IP адреси и всякаква друга свързана информация, която ни предоставяте по каквито и да било начини, включително и по електронна поща.
* Също така е възможно да събираме информация за ползването на нашите услуги или информация, която ни е предоставена доброволно. Лична информация се събира в момента, в който потребители се регистрират, изискват информация, записват се за събития и публикуват мнения.
* **Община Сунгурларе** няма да продава, отдава, търгува с всякаква лична информация, получена от посетители, с изключение на случаи, че това разкриване се изисква от закона, в случай на пратки към Вас или ако е получено предварително Вашето съгласие за това. **Община Сунгурларе** чрез своите администратори и упълномощен персонал ще вземе мерки за защита на личните Ви данни в максимална степен.
* Тези служители са задължени да третират информацията като конфиденциална. Въпреки взетите мерки, **Община Сунгурларе** не може да гарантира, че неупълномощени трети лица няма да получат достъп до личните Ви данни.
* Всяко лице, за което се отнасят данните (субект на данни) има право на достъп до своите данни, както и да изиска тяхното коригиране. Лицето трябва да се идентифицира с официален документ за самоличност.
* Възможно е да споделяме с трети страни определени порции обобщена, нелична информация, като например статистика за посещения или друга справка. Подобна информация обаче по никакъв начин не Ви идентифицира поотделно.
* Възможно е да предоставим връзки (чрез банери, линкове и др.) към сайтове на трети лица. Не е изключено тяхното съдържание да изглежда като част от нашия сайт, но то всъщност се предоставя от трети лица, ние нямаме контрол върху него и не носим отговорност за информацията, която предоставяте на тези сайтове. Препоръчваме Ви да се запознаете с политиката за защита на личните данни на тези сайтове преди да предоставите каквато и да е Ваша лична информация.
* Можете да откажете да предоставите личната си информация на която и да е от услугите предоставяни от официалния сайт на **Община Сунгурларе,** или при явяване във фронт-офиса. При това може да се окаже обаче, че **Община Сунгурларе**  не е в състояние да ви предостави съответната услуга.